Bolest srčanog crva kod pasa - VET24 | DEŽURNI VETERINAR\nPepe, Jack Rasel Terier, star 9 godina, doveden u odmaklom stadijumu bronhopneumonije, tachycardia sa slabošću srca (Dilatatio cordis),..uredan oporavak, fotografija nakon 45 dana od početka terapije …\nPolno zrela ženka D. immitis u krvotok domaćina oslobađa embrione ili mikrofilarije. Mikrofilarije u cirkulaciji mogu preživeti i 4 godine. Od mikrofilarija ne može da se razvije odrastao parazit, već je neophodan deo razvojnog ciklusa u prelaznom domaćinu, komarcu. Ženka komarca (sve vrste komarca koje se nalaze u Srbiji prenose D. immitis), tokom ishrane krvlju, usisa i mikrofilarije. Od mikrofilaria, tokom preobražaja u prelaznom domaćinu, nastaju najpre L2 larve (malpigijevi tubuli komarca), a zatim L3 larvice ( nastanjuju usni aparat komarca). Pri temperaturi od 24 stepena, ovo sazrevanje traje oko 14 dana. Tokom nove ishrane krvlju, kroz ranicu koju komarac načini, L3 larvice prodiru u kožu i subkutis. Ova, infektivna larvica, migrira kroz subkutis, mišićno tkivo, preobražava se u L4 larvu, ulazi u krvne sudove i nastanjuje pulmonalne arterije. Period migracije, preobražaja i rasta u adultni oblik traje u proseku 6 meseci.\nNakon nastanjivanja u pulmonarnim arterijama, odrasli oblici D. immitis uzrokuju oštećenje endotela, viloznu proliferaciju intime arterija, i perivaskularnu infiltraciju inflamatornim ćelijama i eksudatom. Tako se razvijaju hronične zapaljenske lezije, ne samo vaskularnog stabla, već i perivaskularnog plućnog parenhima. Ishod ovih patoloških promena je povećanje pulmonalnog pritiska (plućna hipertenzija), koje, kroz duži vremenski period, najpre dovodi do hipertrofije miokarda desne komore, zatim do dilatacije desne komore i slabosti desnog srca, tj. razvoja cor pulmonale. U bilo kojoj fazi bolesti, tokom spontanih uginuća odraslih parazita, može doci do embolije distalnih ogranaka plućnih arterija. Kod pasa sa velikim brojem parazita u glavnoj pulmonalnoj arteriji, tokom porasta pulmonalnog pritiska, paraziti neretko bivaju naglo potisnuti ka denoj komori i predkomori, gde se onda nalaze kao veliko klupko. Ovo ima za posledicu akutni nastanak teskih hemodinamičkih poremecaja (sindrom venae cavae) i hemoglobinuriju.\nDijagnoza kardiovaskularne dirofilarioze postavlja se isključivo laboratorijskim putem. Na osnovu kliničke slike i istorije pacijenta, pogotovu kod pasa u endemskim oblastima, može se samo postaviti osnovana sumnja da je reč o kardiovaskularnoj dirofilariozi.\nOvaj test je «zlatni standard» za dijagnostiku kardiovaskularne dirofilarioze. Zasnovan je na principu utvrđivanja prisustva antigena uterusa odraslih ženki filarija u krvi pacijenta. Specifičnost mu je 100% (ne postoji ukrštena reakcija sa drugim filariozama), što znači da ne postoje lažno pozitivni rezultati. Senzitivnost mu je redovno preko 90%, što znači da će najviše jedan od deset infestiranih pasa imati lažno negativan rezultat. Postoje testovi koji imaju deklarisanu osetljivost 98%.\nOvim testom se potvrđuje prisustvo mikrofilarija u perifernoj krvi pacijenta. Veoma je važno jasno determinisati mikrofilarije D. immitis, u odnosu na mogući nalaz mikrofilarija drugih filarioza (Dirofilaria reppens i Acanthocheilonema (ranije Dipetalonema) reconditum). U slučaju da je potvrđeno prisustvo mikrofilarija D. immitis specifičnost je 100 %. Osetljivost testa je mala – svega oko 60%. To znači da na ovaj način dijagnozu možemo postaviti samo kod nešto više od polovine inficiranih pacijenata. Izvodjenje testa zahteva poznavanje morfoloških odlika mikrofilarija, centrifugu, mikroskop. Prednost mu je mala cena reagenasa koji se koriste.\n¢Ag. test negativan, Knott test pozitivan – obratiti posebnu pažnju na morfološke odlike mikrofilarija i ne oklevati da se zatraži i drugo mišljenje za interpretaciju Knott testa (ne žuriti sa aplikacijom makrocikličnih laktona), ili uraditi PCR koji je odnedavno dostupan. Ponoviti Ag. test upotrebom kita drugog proizvođača, test izvesti sa plazmom ili serumom. Ukoliko dobijemo potvrdu za prisustvo mikrofilarija D. Immitis, radi se o infestaciji jako malim brojem parazita – izuzetno dobra prognoza.\nTretman kardiovaskularne dirofilarioze nije lak niti jednostavan. Pored dobrog poznavanja protokola koji za cilj ima ubijanje dirofilaria, moraju se poznavati principi tretmana i praćenja kongestivne slabosti srca.\nOvakav oblik terapije podrazumeva dugotrajno davanje preventivnih doza ivermectina u kombinaciji sa doksiciklinom. Adulti uginu polako, tokom nastupajućih nedelja i meseci, tako da je opasnost od ozbiljne embolije pluća minimalna.\nDoksiciklin se aplikuje u dozi od 10 mg/kg dva puta dnevno tokom 30 dana. Svrha davanja doksiciklina je u suzbijanju Wolbachie pipiens, simbiota neophodnog za život filaria. Obavezna je striktna pošteda od fizičke aktivnosti, bez obzira na klinički status pacijenta.\nPrvi antigen test nakon otpočinjanja terapije izvodi se nakon 6 meseci a zatim jedanput mesečno Tretman se sprovodi sve dok ne se ne dobiju dva uzastopna negativna Ag. testa. Uspeh „slow kill“ tretmana u terenskim uslovima, koji često znače i nedovoljnu saradnju vlasnika, vrlo je ohrabrujući: tokom prvih 6 meseci bude izlečeno\nNaglo uginuće velikog broja odraslih filarija neizbežno dovodi do pojave pulmonalne embolije. Blaga forma pulmonalne tromboembolije može biti klinički inaparentna, ali u ozbiljnijim slučajevima može se pojaviti respiratorni poremećaj opasan po život. Ovo je u direktoj srazmeri sa brojem parazita prisutnim u pulmonalnom vaskularnom stablu, zatim, od izraženosti promena na pulmonalnim arterijama i plućnom parenhimu, kao i od stepena fizičke aktivnosti pacijenta. Zbog toga se pre započinjanja adulticidnog tretmana mora napraviti pažljiva procena svakog slučaja.\nTokom tri meseca od započinjanja adulticidnog tretmana sprovodi se striktna pošteda od fizičke aktivnosti (smeštanje u stan ili boks, bez šetnji). Antigen test, radi peovere uspešnosti tretmana vrši se nakon šest meseci.


Protest ekoloških udruženja ispred Skupštine Srbije; Vujović: 'Ekološki ustanak' paravan za politički protest\nU Beogradu je danas održan protest predstavnika i aktivista više od 70 ekoloških pokreta i udruženja protiv, kako su naveli, uništavanja prirode, reka i planina u Srbiji.\nProtest u organizaciji Udruženja ”Odbranimo reke Stare planine” počeo je oko 13.00 časova na platou ispred Skupštine Srbije odakle su dva sata kasnije okupljeni krenuli u protestnu šetnju do Vlade Srbije, a zatim Nemanjinom i Resavskom ulicom u kojoj su prostorije britansko-australijske kompanije >> Pročitaj celu vest na sajtu Radio Televizija Vojvodine << Rio Tinto.\nUčesnici su ispred zgrade RTS u Takovskoj zatražili da se organizuje posebna emisija posvećena ekološkim problemima u Srbiji uz učešće nadležnih ministara.\nAktivisti su protest izražavali uz pištaljke i sa transparentima sa natpisima "Tvoj život su tvoja pluća", "Mladi odlaze jer ne mogu da dišu", "Studenti čuvaju reke", "Nećemo crvenu Drinu"..., a pojedinci su protest iskazali noseći gas maske.\nSa protesta su upućeni zahtevi ekoloških organizacina i udruženja da se poštuju zakoni i standardi u oblasti životne sredine, da se zaštite šume, obustavi seča u zaštićenim područjima, zaštiti voda i vrate reke u prirodno stanje, ukinu subvencija za MHE...\nTakođe, zalažu se za odgovorno upravljanje otpadom i donošenje nacionalnog energetskog plana.\nAleksandar Jovanović Ćuta iz Udruženja Odbranimo reke Stare planine rekao je da je u toku "sveopšti napad na sve što je zdravo i čisto u Srbiji" i da su okupljeni došli ispred Skupštine da kažu "ne" onima koji, kako kaže, svakodnevno skrnave reke i planine.\nDekan Šumarskog fakulteta Ratko Ristić rekao je da Srbiji teba život, rađanje, obnova i razvoj, ali ne takav da dovodi do, kako je naveo, kasapljenja šuma, odvođenja voda, zagađenja zemljišta i raseljavanja stanovništva.\nOn je kritikovao Ministarstvo rudarstva i energetike zbog projekta Jadar pored Loznice koji, kako tvrdi Ristić, ugrožava životnu sredinu u tom delu Srbije.\nNa protestu je govorio pesnik Ljubivoje Ršumović koji je poručio da nam je potreban "ekološki patriotizam" i borba protiv pohlepe svake vrste.\n"Pohlepa je stavljanje potoka i reka u cevi da bi se dobilo nešto kilovata što elektroprivredi ne znači ništa", rekao je Ršumović.\nNa protestu su govorili i predstavnici frilensera koji, inače, protestuju zbog načina oporezivanja. Sabraćaj je u ulicama gde su šetali i na Trgu Nikole Pašića bio obustavljen.\nVujović: "Ekološki ustanak" paravan za politički protest\n"Iza lažne brige za životnu sredinu kriju se protagonisti propale politike i lažni zaštitnici životne sredine, koji su često potpomognuti spolja. Šta god da uradim kao ministarka zaštite životne sredine i koju god meru da donese Vlada Srbije, oni će se držati svoje političke agende", navela je Vujović u saopštenju povodom protesta koja su ekoloških udruženja danas održala u centru Beograda.\nOna kaže da tome u prilog govore i uvredljive poruke na protestu upućene predstavnicima vlasti, koje nazivaju najpogrdnijim imenima.\n"Ali narod sve vidi, i zna da ova interesna politička grupacija nema drugih ciljeva, osim da oslabi državu, uruši privredni rast i životni standard", rekla je Vujović, saopštilo je resorno ministarstvo.\nOna je istakla da otkako se aktivno rešava problem zagađenosti vazduha u Valjevu, to ođednom više nije tema, već litijum koji niko ne eksploatiše, niti za to postoji zahtev.\n"Valjevo je imalo veliki problem zagađenja u grejnoj sezoni zbog toplane koja koristi mazut, i taj problem ćemo za sledeću grejnu sezonu rešiti. Ali o tome se ne govori, već je ođednom tema litijum, za čiju eksploataciju nema zahteva ka ministarstvu", ukazala je ona.\nVujović je dodala i da organizatori današnjeg protesta nisu svoje zahteve slali na adresu ministarstva, nego se obraćaju putem medija.\n"Jasno je da im motiv nije da čuvaju životnu sredinu, nego da na ekološkim problemima, na čijem rešavanju intenzivno radimo, na brzinu politički profitiraju", rekla je Vujović.\nOna je istakla da su za samo pet meseci pokrenuti veliki projekti, a sprovedeni su i konkursi za čistiji vazduh, potpisani ugovori i podeljena sredstva.\nKaže da se u ministarstvu danonoćno radi na rešavanju decenijama nagomilanih problema u ovoj oblasti i da je tim Ministarstva zaštite životne sredine vredno radio i na donošenju Zakona o klimatskim promenama, što je osnov za smanjenje emisije gasova sa efektom staklene bašte.\n"Svako ozbiljan vidi šta smo za kratko vreme uradili. Ne postoji čaroban štapić kojim ćemo čitav sistem u ekologiji promeniti preko noći, ali ubrzano radimo i ljudi to vide. A videli su i šta su oni pre nas radili i šta su nam ostavili. Funkcioneri bivšeg režima su kroz projekat „Očistimo Srbiju“, očistili budžet Srbije, a napunili budžet Mauricijusa. Njihova suštinska briga je vazduh Mauricijusa, a ne Loznice i Bora", poručila je Vujović.\n"Građani pamte i nije ih lako prevariti, jer znaju da nema čuda. Za svaki rezultat potreban je ozbiljan, odgovoran i posvećen rad. A kako smo spasili zemlju sa ivice bankrota, tako ćemo rešavati i ekološke probleme, odgovorno, ozbiljno i uz mukotrpan rad. Probleme rešavamo kao tim, sarađujemo sa ministarstvima rudarstva i energetike, poljoprivrede, građevinarstva, i sa svakim resorom sa kojim imamo zajedničke probleme. Zato ni rezultat neće izostati", poručila je Vujović.\nN1 televizija: Vujović: Ekološki problemi nisu nastali preko noći, ne postoji instant rešenje


ODGOVOR NA NOVU PRIJETNJU: RUSIJA POZIVA NA GLOBALNU SARADNJU U VRIJEME PANDEMIJE | Hayat.ba\nODGOVOR NA NOVU PRIJETNJU: RUSIJA POZIVA NA GLOBALNU SARADNJU U VRIJEME PANDEMIJE\nRusija je pozvala sve zemlje da blisko koordiniraju napore u odgovoru na pandemiju virusa korona kako bi što je više moguće umanjile broj smrtnih slučajeva i negativan uticaj pandemije na globalnu ekonomiju.\nTo se navodi u komentaru ruskog Ministarstva spoljnih poslova, povodom rezolucije Generalne skupštine UN pod nazivom “Globalna solidarnost u borbi protiv bolesti korona virusa 2019”, prenosi Tass.\nPozivamo zemlje da blisko koordiniraju napore u odgovoru na novu prijetnju kako bi što je više moguće umanjili gubitke ljudskih života i globalne ekonomske posljedice. Na osnovu principa solidarnosti, Rusija nastavlja da pruža pomoć u borbi protiv virusa korona zemljama kojima je ona najviše potrebna – poručuje se u saopćenju.\nŽalimo što čak i u vrijeme globalne zdravstvene prijetnje, smatraju da je nemoguće da odustanu od politizovanih pristupa – navodi se u saopćenju.\nGeneralna skupština UN jednoglasno je usvojila rezoluciju u kojoj se konstatuju “efekti bez presedana” koje je izazvala pandemija virusa korona, uz apel da se intenzivira međunarodna saradnja s ciljem da se “ograniči, ublaži i savlada COVID-19”, javlja Tanjug.


Dnevni horoskop – 12.11.2012. | Ritam Grada - vesti Kragujevac\nDnevni horoskop – 12.11.2012.\n- Ritam Grada - Nov 12, 2012 0 Ovan\nDobijate priliku da se sretnete sa nekim ko vam je nekada bio veoma drag a zatim ste možda bili u malo zategnutiijim odnosima nego što ste mislili da je ikada moguće. Nemojte ponavljati greške iz prošlosti. Pruža vam se prilika da popravite odnos sa Strelcem ako u nečemu popstite.\nRaku i Škorpiji je stalo da vas nagovore da pristanete na zajedničku saradnju. Osluškujete šta se o njima priča, da li su pouzdani i nemojte dopustiti nikome da vam nameće svoje želje, potrebe i da vam remeti planove ma o kome da se radi.Vodite više računa o svojoj ishrani.\nDobijate ponudu u vezi sa poslom u privatnoj firmi, moguće da se radi o marketinškoj agenciji ili o finansijskoj instituciji. Nekome je stalo da se dogovori sa vama u vezi sa poslom koji bi vam omogućio da se češće pojavljujete u javnosti. Imate mogućnost susreta sa Rakom ili Devicom.\nDobri odnosi sa Škorpiojom i Jarcem vas čine optimistiom u pogledu poslova koje treba što pre da obavite. Moguće da se radi o poslu zbog koga bi trebalo da putujete. Ukoliko vaš posao zahteva pojavljivanje u javnosti, bićete uspešni. Mogouća je vest o neočekivanom dobitku.\nTrebalo bi da se prilagodite potrebama posla i kolege koji računa na vas. Ako se radi o Blizancima, Devici ili Raku pokažite malo više strpljenja za njih jer će vam se to višestruko isplatiti. Moguća je saradnja sa osoboma koje sarađuju sa strancima.\nDobro se slažete sa Rakom, Škorpijom ili Ribama koji pokazuju razumevanje za vaše ambicije i sa onima koji su spremni da vam pomognu da rešite dilemu u vezi sa karijeom. Uglavnom svima namećete svoj tempo a drugi vas teško u tome prate.Ne ulaziate u raspravu sa Jarcem ako nemate jake adute.\nNe verujete svakome ako vam kaže da vam je prijatelj ili da želi da podrži vašu karijeru. Prilično ste sumnjičavi, posebno prema vazdušnim znacima. Budite spremni da se, ako je potrebno upustite u oštru polemiku sa Vodolijom ako mislite da ugrožava vaše interese.\nPokušavate da nekome nametnete svoj stil a ako se radi o Raku ili Biku verovatno ćete imati sa njima dosta problema. Ne samo da nećete biti u stanju da im dokažete nešto što je u njihovom a i vašem interesu,nego je moguć konflikt i oko nekih neraščišćenih pitanja iz prošlosti.\nSmatrate da bi poslovni partner trebalo da održi obećanje u vezi sa isplatom posebno ako se radi o Blizancima ili Devici. Moguće je da ćete potražiti nečiju zaštitu, savet ili ćete se direktno suočiti sa onim koji vam duguju. Mnogima smeta vaš uspeh i niko ne vidi koje napore ulažete da biste ga postigli.\nOčekujete poziv iz inostranstva ili povoljnu vest u vezi sa nečim što je za vas veoma bitno.Iako pokušavate da ostavite utisak energične osobe u stvari mnogo se ne trudite da situaciju rešite na radikalan način. Nemojte nikome unapred nagoveštavati kakve korake nameravate da preudzmete.\nU večernim satima možete imati neprijatan razgovor sa Ovnom, Škorpijom, Rakom ili Devicom. Pomislićete kako se od vas previše očekuje i kako nemate na koga da se oslonite. Vaši napori u vezi sa novim poslom još uvek nisu urodili plodom. Sačekajte da na vaše uslove pristnu Vaga ili jedan Lav.\nDobićete priliku da se sretnete sa nekim ko vam je veoma drag i ko će biti spreman da sa vama uđe u poslovni aranžman koji bi mogao da vam donese lepe prihode. Ipak, dobro razmislite pre nego što date svoj pristanak. Detaljno se raspitajte o isplati i ugovorima da kasnije ne biste imali problema.


Džumhur pobijedio Staneka i plasirao se u 2. kolo – Visokoin.com\nDžumhur pobijedio Staneka i plasirao se u 2. kolo\nU 1. kolu Challengera u Mohammediji u Maroku najbolji bh. teniser Damir Džumhur (77. ATP) je igrao protiv Čeha Robina Staneka (269. ATP), kojeg je pobijedio rezultatom 2:0 u setovima, bilo je 6:1, 6:3.\nDžumur je prvi set odigrao odlično te je svom protivniku prepustio samo jedan gem, bilo je 6:1 nakon 24 minute igre.\nU drugom je setu Stanek pružio nešto veći otpor, no, to nije bilo dovoljno da napravi nešto u ovom meču i izbjegne poraz. Džumhur je dobio drugi set rezultatom 6:3 u gemovima. Meč je trajao sat i 10 minuta.\nNaš teniser će u 2. kolu, odnosno u osmini finala igrati protiv boljeg iz duela Jordi Samper-Montana (197. ATP) – Mikael Ymer (506. ATP).\nChallenger u Mohammediji, 1. kolo:\nDamir Džumhur – Robin Stanek 2:0 (6:1, 6:3)